LIETUVOS RESPUBLIKOS FINANSŲ MINISTRO

Į S A K Y M A S

DĖL FINANSŲ MINISTRO 2008 M. BALANDŽIO 28 D. ĮSAKYMO Nr. 1K-161 „DĖL VIEŠOJO SEKTORIAUS APSKAITOS IR FINANSINĖS ATSKAITOMYBĖS 10-OJO STANDARTO PATVIRTINIMO“ PAKEITIMO

2012 m. gruodžio 21 d. Nr. 1K-442

Vilnius

1. P a k e i č i u 10-ąjį viešojo sektoriaus apskaitos ir finansinės atskaitomybės standartą „Kitos pajamos“, patvirtintą Lietuvos Respublikos finansų ministro 2008 m. balandžio 28 d. įsakymu Nr. 1K-161 „Dėl viešojo sektoriaus apskaitos ir finansinės atskaitomybės 10-ojo standarto patvirtinimo“ (Žin., 2008, Nr. 51-1906; 2010, Nr. 50-2441; 2011, Nr. 15-700):

1.1. Išdėstau 36 punkto pirmąją pastraipą taip:

„36. Viešojo sektoriaus subjektas dividendų pajamas pripažįsta tada, kai teisės aktų nustatyta tvarka yra priimamas sprendimas juos mokėti. Nors, remiantis teisės aktų nuostatomis, dividendai yra pervedami tiesiai į biudžetą ir viešojo sektoriaus subjektas, įgyvendinantis savininko teises dividendus paskelbusioje ir išmokančioje įmonėje, šių pinigų iš biudžeto neatgauna, viešojo sektoriaus subjektas pripažįsta apskaitoje dividendų pajamas ir pervestinas dividendų pajamas, atitinkamai gautinas dividendų sumas ir pervestinas į biudžetą dividendų sumas, išskyrus kontroliuojamų ir asocijuotųjų subjektų paskelbtus dividendus, kurie pajamomis nepripažįstami ir apskaitoje registruojami pagal 14-ojo VSAFAS „Jungimai ir investicijos į asocijuotuosius subjektus“, patvirtinto finansų ministro 2008 m. gruodžio 9 d. įsakymu Nr. 1K-430 (Žin., 2008, Nr. 143-5724; 2010, Nr. 57-2823), 52 ir 53 punktus. Viešojo sektoriaus subjektas gautinų dividendų sumų ir pervestinų į biudžetą dividendų sumų tarpusavio užskaitą atlieka tada, kai dividendus paskelbusi ir išmokanti įmonė perveda juos į biudžetą. Informaciją apie šias sumas viešojo sektoriaus subjektas pateikia savo finansinių ataskaitų aiškinamajame rašte.“

1.2. Išdėstau 42 punktą taip:

„42. Aiškinamajame rašte turi būti pateikiama informacija apie pagrindinės veiklos kitas pajamas pagal šio standarto 2 priede pateiktą formą ir kitos veiklos pajamas ir sąnaudas pagal šio standarto 3 priede pateiktą formą (viešojo sektoriaus subjektai, pildydami formą, eilutėse, kuriose nurodytos sumos yra reikšmingos, duomenis turi detalizuoti aiškinamojo rašto tekste).“

1.3. Išdėstau 2 priedą nauja redakcija (pridedama).

1.4. Papildau 3 priedu „Kitos veiklos pajamos ir sąnaudos“ (pridedama).

2. N u s t a t a u, kad šis įsakymas taikomas finansinių ataskaitų rinkiniams, sudaromiems už 2012 metus ir vėlesnius ataskaitinius laikotarpius.

FINANSŲ MINISTRAS	RIMANTAS ŠADŽIUS

10-ojo VSAFAS „Kitos pajamos“

2 priedas

(Informacijos apie pagrindinės veiklos kitas pajamas pateikimo žemesniojo ir aukštesniojo lygių finansinių ataskaitų aiškinamajame rašte forma)

PAGRINDINĖS VEIKLOS KITOS PAJAMOS*

Eil. Nr.	Straipsnio pavadinimas	Ataskaitinis laikotarpis	Praėjęs ataskaitinis laikotarpis
1	2	3	4
1.	Apskaičiuotos pagrindinės veiklos kitos pajamos
1.1.	Pajamos iš rinkliavų
1.2.	Pajamos iš administracinių baudų
1.3.	Pajamos iš dividendų
1.4.	Pajamos iš atsargų pardavimo
1.5.	Ilgalaikio materialiojo, nematerialiojo ir biologinio turto pardavimo pelnas
1.6.	Suteiktų paslaugų pajamos**
1.7.	Kitos
2.	Pervestinos į biudžetą pagrindinės veiklos kitos pajamos
3.	Pagrindinės veiklos kitos pajamos

* Reikšmingos sumos turi būti detalizuojamos aiškinamojo rašto tekste.

** Nurodoma, kokios tai paslaugos, ir, jei suma reikšminga, ji detalizuojama aiškinamojo rašto tekste.

_________________

10-ojo VSAFAS „Kitos pajamos“

3 priedas

(Informacijos apie kitos veiklos pajamas ir sąnaudas pateikimo žemesniojo ir aukštesniojo lygių finansinių ataskaitų aiškinamajame rašte forma)

KITOS VEIKLOS PAJAMOS IR SĄNAUDOS*

Eil. Nr.	Straipsnio pavadinimas	Ataskaitinis laikotarpis	Praėjęs ataskaitinis laikotarpis
1	2	3	4
1.	Kitos veiklos pajamos
1.1	Pajamos iš atsargų pardavimo
1.2	Ilgalaikio materialiojo, nematerialiojo ir biologinio turto pardavimo pelnas
1.3	Nuomos pajamos
1.4	Suteiktų paslaugų, išskyrus nuomą, pajamos**
1.5	Kitos
2.	Pervestinos į biudžetą kitos veiklos pajamos
3.	Kitos veiklos sąnaudos
3.1	Sunaudotų ir parduotų atsargų savikaina
3.2	Nuostoliai iš ilgalaikio turto perleidimo
3.3	Ilgalaikio turto nusidėvėjimo ir amortizacijos sąnaudos
3.4	Paslaugų sąnaudos
3.5	Darbo užmokesčio ir socialinio draudimo sąnaudos
3.6	Kitos veiklos sąnaudos
4.	Kitos veiklos rezultatas

* Reikšmingos sumos turi būti detalizuotos aiškinamojo rašto tekste.

** Nurodoma, kokios tai paslaugos, ir, jei suma reikšminga, ji detalizuojama aiškinamojo rašto tekste.

_________________